**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ՀԱՄԱՆՄԱՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/01, 29.12.2017թ.

**Բողոք բերող անձ՝** «Հայարփի Քալանթարյան» ԱՁ

**Պատվիրատու՝** ՀՀ ԱՆ «Ավան» հոգեկան առողջության կենտրոն

**Գնման ընթացակարգի ծածկագիրը և առարկան՝** «ԱՀԱԿ—ԲՄԾՁԲ-18/1» /պատրաստի սննդի մատակարարման ծառայությունների ձեռքբերման նպատակով իրականացվող բաց մրցույթի ընթացակարգ/

 **Բողոքի պահանջը`**

1.Դադարեցնել ԱՀԱԿ-ԲՄԾՁԲ-18/1 ծածկագրով ընթացակարգի գնահատող հանձնաժողովի թիվ 3 արձանագրության 4.1 կետով կայացրած՝ ընթացակարգի 1-ին չափաբաժնի համար առաջին տեղը զբաղեցրած մասնակցի՝ «Հայարփի Քալանթարյան» ԱՁ-ի կողմից որակավորման չափանիշները հիմնավորող փաստաթղթերը մերժելու որոշումը:

2.Դադարեցնել ԱՀԱԿ-ԲՄԾՁԲ-18/1 ծածկագրով ընթացակարգի գնահատող հանձնաժողովի 28.12.2017թ. թիվ 3 արձանագրության 2.1 կետով կայացրած՝ «Հայարփի Քալանթարյան» ԱՁ-ի կողմից ներկայացված որակավորման չափանիշները հիմնավորող փաստաթղթերը հանձնաժողովի կողմից անբավարար գնահատելու, ինչպես նաև 4.1 կետով վերջինիս հայտը մերժելու մասին որոշումը:

3. Դադարեցնել 28.12.2017թ. թիվ 4 արձանագրության 4.2 կետով կայացրած՝ ԱՀԱԿ-ԲՄԾՁԲ-18/1 ծածկագրով ընթացակարգի 1-ին չափաբաժնի մասով «Եղվարդի Նեկտար» ՍՊԸ-ին առաջին տեղը զբաղեցրած մասնակից ճանաչելու մասին որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: